Paġna Fil-punt 27 tal-Ftehim Interistituzzjonali dwar it-Tfassil Aħjar tal-Liġijiet, it-tliet istituzzjonijiet irrikonoxxew il-ħtieġa għall-allinjament tal-leġislazzjoni kollha eżistenti mal-qafas legali introdott mit-Trattat ta' Lisbona, u b'mod partikolari l-ħtieġa li tingħata prijorità għolja lill-allinjament fil-pront tal-atti bażiċi kollha li għadhom jirreferu għall-proċedura regolatorja bi skrutinju. Wara l-proposta tal-Kummissjoni għal dak il-għan, dan ir-Regolament iwieġeb għal dik il-ħtieġa billi jipprevedi l-allinjament tal-proċedura regolatorja bi skrutinju f'għadd sinifikanti ta' atti inklużi f'dik il-proposta. It-tliet istituzzjonijiet ser ikomplu jaħdmu fuq l-allinjament tal-atti li fadal ta' dik il-proposta.